Paint Your Wagon (film)
<s>Paint Your Wagon () je američki vestern filmski mjuzikl snimljen 1969. godine u režiji Joshue Logana, poznat kao jedan od najvećih hollywoodskih komercijalnih promašaja svog vremena.</s>

<s>Predstavlja adaptaciju istoimenog brodvejskog hita Alana Jay Lernera i Fredericka Loewea, pri čemu je André Previn, a scenarist Paddy Chayefsky značajno promijenio radnju i likove u odnosu na predložak.</s><s>Radnja se događa u Kaliforniji za vrijeme zlatne groznice početkom 1850-ih, a protagonisti, koje tumače Lee Marvin i Clint Eastwood, su stari kopač zlata i njegov mlađi kolega čije će partnerstvo na kušnju staviti mlada žena (čiji lik tumači Jean Seberg) koju su kupili od mormona.</s>

<s>Studio Paramount Pictures je u produkciju Paint Your Wagon uložio između 17 i 20 miliona dolara, a što je za tadašnje doba predstavljalo basnoslovnu svotu.</s><s>Produkciju su obilježili stalna odgađanja, ali i Marvinova sklonost opijanju, koja mu je, sa jedne strane, pomagala da što uvjerljivije tumači svoj lik, ali isto tako dovela do stalnih ponavljanja snimanja pojedine scene.</s><s>Kada se film konačno našao u kino-dvoranama, imao je solidnu gledanost, ali ona jednostavno nije bila dovoljna da pokrije astronomske troškove produkcije.</s><s>Film je daleko gore prošao kod kritičara, pri čemu se posebno isticao angažman Marvina i Eastwooda, odnosno njihov nedostatak pjevačkog talenta, koji je izložen nemilosrdnoj poruzi.</s><s>Usprkos toga, pjesma Wand'rin' Star u izvođenju Marvina je postala hit.</s><s>Eastwood je, pak, kasnije navodio da su ga upravo iskustva na setu Paint Your Wagon potakla da se sam počne baviti režijom.</s><s>Neuspjeh Paint Your Wagon su kasniji historičari, zajedno sa neuspjehom isto tako spektakularnog filmskog mjuzikla Hello, Dolly! često navodili kao simbol propasti tzv. klasičnog Hollywooda u sudaru sa mlađom publikom.</s>

<s>Uloge 
 Lee Marvin ...</s><s>Ben Rumson
 Clint Eastwood ...</s><s>Sylvester Newel/Pardner
 Jean Seberg ...</s><s>Elizabeth
 Harve Presnell ...</s><s>Rotten Luck Willie
 Ray Walston ...</s><s>Mad Jack Duncan
 Alan Dexter ...</s><s>Pastor
 Tom Ligon ...</s><s>Horton Fenty
 Robert Easton ...</s><s>Atwell
 H.B. Haggerty ...</s><s>Steve Bull
 Eddie Little Sky ...</s><s>Indijanac
 Roy Jenson ...</s><s>Hennessey</s>

<s>Izvori</s>

<s>Vanjske veze</s>

<s>Američki filmovi
Filmski mjuzikli
Filmske komedije
Vestern-filmovi
Romantične komedije
Authority control 2</s>

